AQShda McDonald’s mijozlarini garovga olgan qurolli shaxslar zararsizlantirildi

AQShning Florida shtati, Leyklend shahrida 8-oktabr, shanba kuni McDonald’s restorani mijozlarini garovga olgan uch nafar qurolli shaxs zararsizlantirildi va hibsga olindi. Garovdagilar ozodlikka chiqarildi. Bu haqda “TASS” xabar bermoqda.

Fox News telekanaliga ko‘ra, qurolli kishilar guruhi avvaliga avtomobilni olib qochgan, so‘ng restoranga bostirib kirib, uning mijozlarini garovga olgan. Hodisa joyiga zudlik bilan politsiya xodimlari va mahalliy sherif yetib kelgan va restoran o‘rab olingan.